Here is a page extracted from Wikipedia that may contain CSS, HTML, and a lot of unformatted text.

Title: الجن العاشق
Content: الجن العاشق ولا المس العاشق تيتڭال للإعجاب ولا الحب تاع تاع شي جن لبنادم ذكر ولانتوا وتيسكن فيه ولا يمكن ڭاع مايسكن فيه ويبقى حداه ولا متبعو، ويمكن يمارس معاه الجنس بشي طريقة وتيوسوس ليه باش يطيح فالفاحشة والحرام باش حيت تيتقوى بيهوم، وكاينا نسبة كبيرة من العيالات ورجال لي ماتايعرفوش بلي الجن تايسكن فلجسد ديالهوم وتيتدخل فحياتهوم وتيمارس معاهوم شهوة ديالو وهوما ماتايحسوس بيه حيت تسلط عليهوم بالوسوسة دايما و تيسيطر على الأفكار ديالهوم فالغضب والحزن.
ويمكن المرا يعشقها راجل ولا مرا بحالها وتتسمى ليزبيانة يعني سحاقية والراجل يمكن تعشقو مرا وتتسمى عاشقة ولا راجل بحالو وتيتسمى لوطي.

الأعراض 
الأعراض ليتاتحس بيهوم المرا الممسوسة من جن عاشق هي :
 تتحس بشي حد تيتنفس حداها فالفراش.
 تتحس بشي حد تيقيس لحمها ولا تيلعب بشعرها.
 تتحس بحرارة فبلايص مختالفين فلجسد ديالها (رڭبة، العورة، الفخاض، ترمة).
 تتحس بشي حد تيجرها من لڭدام ولا لور ولا شي حد لاصق ليها مع ظهرها وتتحس بلي راه ماقادراش ضور.
 تتحس بنبض ولا حركة فالعورة ولا ترما و الفخاض ولا ضرابي فرجليها وخاضها وماباقيش تتحم لخطيب ديالها.
 تتحس برغبة فالعادة السرية، وماتاتنقاطعش عليها تخيلات الجنسية.
والأعراض لي تايحس بيهوم راجل هما:
 ضعف فالإنتصاب والعادة سرية بزاف.
 العزلة والهروب من الأهل.
 الأحلام والتخيلات الجنسية ونبض والحركة فالعورات وترمة والفخاض ولا شي بلاصا.
وهو من أخطر نواع المس وتيدير أحلام تالجنس فتتحلم بلي تتمارس الجنس ولا تتحلم بالعيالات ولا رجال عريانين.

عيون الكلام

المس تالجن
مقالات فيها مصدر و 3000 بايت